Държавен вестник, бр. 11, 2010 г., стр. 32

СТР.  32	
Д Ъ Р Ж А В Е Н  В Е С Т Н И К 	
БРОЙ  11
5.2.6. извършване на ежедневни визитации;
5.2.7. ежедневно попълване на съответните 
медицински документи, отразяващи състоянието 
на пациента, неговата терапия, получените данни 
от инструменталните и лабораторни изследвания;
5.2.8. разясняване на пациента и неговите близ­
ки на необходимия диагностичен и лечебен план 
и получаване на тяхното информирано съгласие 
на базата на достатъчна информация относно 
ползата и риска от предлаганите диагностични и 
лечебни методи;
5.2.9. извършване на реанимационни действия 
в случай на нужда от такива;
5.2.10. извършване на високоспециализирани 
дейности при наличие на специалист, притежаващ 
свидетелство за това;
5.2.11. осигуряване при необходимост на кон­
султант от областта на кардиологията или от друга 
област на медицинската наука;
5.2.12. участие и представяне на трудни клинични 
случаи за обсъждане пред останалите членове на 
клиниката/отделението или пред специалист-кар­
диолог от самостоятелната клиника/отделението 
по кардиология;
5.2.13. стриктно спазване на нормативно уста­
новените права на пациента;
5.2.14. контрол върху дейността на останалия 
медицински и немедицински персонал в изпълнение 
на назначените от лекаря манипулации и лечение.
5.3. Професионални дейности, осъществявани 
от специалистите по здравни грижи:
5.3.1. стандартни базови дейности в областта 
на здравните грижи;
5.3.2. работа с основните медикаменти, използ­
вани в кардиологията;
5.3.3. специализирани дейности за медицински 
сестри в кардиологичния сектор – извършване на 
ЕКГ, спешни манипулации, работа с дефибрилатор, 
помощни действия при реанимация. 
6. Организация на дейността
6.1. Организацията на дейността на сектора се 
подчинява на изискванията на общия правилник 
за устройството, дейността и вътрешния ред на 
болничното заведение.
6.2. В основата на организацията на сектора е 
необходимо да залегнат и правила, осигуряващи 
максимална ефективност и безопасност за паци­
ентите, базирани на ръководствата/алгоритмите 
на Европейското/Американско кардиологично 
дружество, утвърдени от Дружеството на карди­
олозите в България. 
6.3. С оглед на потенциалните възможности за 
възникване на усложнения трябва да се осигурят 
непрекъснати 24-часови връзки между сектора 
и останалите звена на клиниката/отделението 
по вътрешни болести или друга специалност и 
специално с отделението за интензивно лечение 
на вътрешните болести, както и с болничните 
структури или структури извън болницата по 
образна диагностика, самостоятелна клиника/
отделение по кардиология, притежаваща звено за 
инвазивно (интервенционално) лечение, сърдечна 
и/или съдова хирургия, с цел осъществяване на 
максимално ефективно и непрекъснато лечение на 
пациентите. При липса на такива звена в болницата 
последната задължително осигурява предварително 
достъпа на пациентите си до такива звена на други 
лечебни заведения чрез договор, който поддържа 
актуален. Договорът трябва да осигурява достъп 
на пациентите до такива специализирани звена 
(например препоръчително в рамките най-много 
на 120 минути за пациенти с остър коронарен 
синдром със СТ елевация).
7. Критерии за качество на извършената дейност
7.1. Статистически показатели за лечебната 
дейност, свързани с броя на приетите пациенти, 
продължителността на лечението, използваемостта 
на леглата, смъртността и др.
7.2. Възникване на усложнения поради неспаз­
ване правилата на добрата медицинска практика, 
определена в ръководствата/алгоритмите за работа.
7.3. Процент на рехоспитализации.
7.4. Спазване на ръководствата/алгоритмите 
за работа, приети от съответната кардиологична 
клиника и препоръчани от Дружеството на кар­
диолозите в България.
7.5. Оценка от пациенти чрез анкетни карти, 
честота на писмени оплаквания към НЗОК и МЗ, 
отзвук в медии.
Глава 2. Изисквания към леглата за интен­
зивно лечение 
1. Задължителни ключови елементи – леглата 
за интензивно лечение са разположени на тери­
торията на отделение за интензивно лечение на 
вътрешните болести или на друга медицинска спе­
циалност с легла за интензивно лечение, като са 
приложими изискванията на медицинския стандарт 
по анестезиология и интензивно лечение, както 
и съответно на медицинския стандарт в областта 
на вътрешните болести.
Глава 3. Изисквания за сектор за неинвазивна 
диагностика на сърдечно-съдовите заболявания 
1. Общи положения
1.1. Секторът за неинвазивна диагностика 
осигурява изпълнението на всички неинвазивни 
диагностични методи в кардиологията при паци­
енти със сърдечно-съдови заболявания: 
1.1.1. 24-часово холтер мониториране на арте­
риално налягане; 
1.1.2. 24-часово ЕКГ холтер мониториране на 
сърдечния ритъм и проводимост; 
1.1.3. ехокардиография във всичките є техни­
чески аспекти; 
1.1.4. стрес-тест с натоварване чрез велоерго­
метър или бягаща пътека; 
1.1.5. електрокардиография.
2. Структура
2.1. Секторът е:
2.1.1. съставен от отделни зали/кабинети;
2.1.2. разположен на достъпно място за всички 
останали структури от клиниката;
2.1.3. с възможност за комуникация с всички 
останали звена на болничното заведение.
2.2. Провеждането на ехокардиографски изслед­
вания и стрес-тест натоварвания изискват кабинети 
за тяхното извършване с директна дневна светлина, 
с възможности за комуникация помежду им, както 
и с другите сегменти от отделението – площта на 
тези зали не трябва да е по-малка от 20 кв. м за 
всяка от тях.